ระเบียบกรมสรรพสามิตระเบียบกรมสรรพสามิตว่าด้วยการจ่ายเงินสินบนและเงินรางวัลในคดีจับกุมผู้กระทำความผิดตามพระราชบัญญัติภาษีสรรพสามิตพ.ศ. ๒๕๖๐พ.ศ. ๒๕๖๐ อาศัยอำนาจตามความในมาตรา๔ วรรคสอง (๒) แห่งพระราชบัญญัติเงินคงคลัง พ.ศ. ๒๔๙๑ และที่แก้ไขเพิ่มเติม ประกอบกับข้อ๗ (๒) แห่งข้อบังคับกระทรวงการคลัง ว่าด้วยการหักรายรับจ่ายขาดและการถอนคืนเงินรายรับพ.ศ. ๒๕๕๐ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการจ่ายเงินสินบนและเงินรางวัลในคดีจับกุมผู้กระทำความผิดตามพระราชบัญญัติภาษีสรรพสามิตพ.ศ. ๒๕๖๐ พ.ศ. ๒๕๖๐ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิก(๑)ระเบียบกระทรวงการคลัง ว่าด้วยการจ่ายเงินสินบนและเงินรางวัลสุรา พ.ศ. ๒๕๑๙ และที่แก้ไขเพิ่มเติม(๒)ระเบียบกระทรวงการคลัง ว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติภาษีสรรพสามิต พ.ศ. ๒๕๒๗ พ.ศ. ๒๕๔๒ และที่แก้ไขเพิ่มเติม(๓)ระเบียบว่าด้วยการจ่ายเงินรางวัลในคดีจับกุมผู้กระทำผิดพระราชบัญญัติยาสูบ พ.ศ. ๒๔๙๗และที่แก้ไขเพิ่มเติม(๔)คำสั่งกระทรวงการคลัง ที่ ๑๒๐๐๑/๒๔๙๑ เรื่อง ระเบียบการจ่ายเงินรางวัลจับผู้กระทำความผิดพระราชบัญญัติไพ่ลงวันที่ ๓๐ มีนาคม ๒๔๙๑(๕)คำสั่งกระทรวงการคลัง ที่ ๑๒๓๘๔/๒๕๒๐ เรื่อง เกณฑ์การแบ่งเงินรางวัลสุรา ลงวันที่ ๒พฤษภาคม ๒๕๒๐(๖)คำสั่งกระทรวงการคลัง ที่ ๔๐๗๔๕/๒๔๙๗ เรื่อง วางระเบียบการจ่ายเงินรางวัลจับผู้กระทำผิดพระราชบัญญัติยาสูบลงวันที่ ๑๑ สิงหาคม ๒๔๙๗ข้อ๔ บรรดาระเบียบ ข้อบังคับ ประกาศ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๕ ระเบียบนี้มิใช่เป็นการโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ในการพิจารณาของทางราชการที่จะจ่ายเงินสินบนและเงินรางวัลให้แก่ผู้แจ้งความนำจับเจ้าหน้าที่ผู้จับ และเจ้าหน้าที่สนับสนุน ตามระเบียบนี้ ตามแต่จะเห็นสมควรเท่านั้นการพิจารณาของผู้มีอำนาจตามที่กำหนดในระเบียบนี้ถือเป็นเด็ดขาด ผู้ใดจะนำไปฟ้องร้องเป็นคดีมิได้ข้อ๖ ในระเบียบนี้เงินค่าปรับหมายความว่า เงินที่กรมสรรพสามิตซึ่งมีอำนาจหน้าที่ตามกฎหมายได้รับชำระจากผู้ต้องหาหรือจำเลยที่กระทำความผิดตามกฎหมายว่าด้วยภาษีสรรพสามิตเงินค่าขายของกลางหมายความว่า เงินที่กรมสรรพสามิตซึ่งมีอำนาจหน้าที่ตามกฎหมายได้รับจากการจำหน่ายของกลางในคดีความผิดตามกฎหมายว่าด้วยภาษีสรรพสามิตเจ้าพนักงานหมายความถึง เจ้าพนักงานสรรพสามิต ซึ่งมีอำนาจและหน้าที่จับกุมหรือปราบปรามผู้กระทำความผิดตามกฎหมายว่าด้วยภาษีสรรพสามิตและให้หมายความรวมถึงเจ้าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาเฉพาะกรณีร่วมจับกุมกับเจ้าพนักงานสรรพสามิตเจ้าหน้าที่ผู้จับหมายความว่า เจ้าพนักงานซึ่งทำหน้าที่จับกุม ร่วมจับกุม สั่งการให้จับกุมและร่วมวางแผนการจับกุมผู้กระทำความผิดตามกฎหมายว่าด้วยภาษีสรรพสามิต และให้หมายความรวมถึงผู้ทำการสืบสวนอันเป็นประโยชน์โดยตรงเกี่ยวกับการจับกุมด้วยเจ้าหน้าที่สนับสนุนหมายความว่า เจ้าหน้าที่กรมสรรพสามิตที่ปฏิบัติหน้าที่สนับสนุนภารกิจอันเป็นประโยชน์เกี่ยวข้องกับคดีความผิดตามกฎหมายว่าด้วยภาษีสรรพสามิตได้แก่ เจ้าหน้าที่ดำเนินคดี ผู้มีอำนาจเปรียบเทียบคดี ผู้พิสูจน์ของกลางในคดี นักวิทยาศาสตร์ผู้ตรวจสอบเอกสารหรือผู้ดำเนินการด้านอื่น ๆ ซึ่งมีส่วนทำการใด ๆ อันเป็นประโยชน์เกี่ยวข้องโดยตรงกับคดีความผิดตามกฎหมายว่าด้วยภาษีสรรพสามิตผู้แจ้งความนำจับหมายความว่า บุคคลที่มิใช่เจ้าหน้าที่ผู้จับหรือเจ้าหน้าที่สนับสนุนซึ่งนำเบาะแสหรือเค้าเงื่อนแห่งการกระทำความผิดตามกฎหมายว่าด้วยภาษีสรรพสามิตมาแจ้งแก่ผู้รับแจ้งความนำจับ จนทางราชการสามารถลงโทษผู้กระทำความผิดได้เงินสินบนหมายความว่า เงินที่ทางราชการจ่ายให้แก่ผู้แจ้งความนำจับเงินรางวัลหมายความว่า เงินที่ทางราชการจ่ายให้แก่เจ้าหน้าที่ผู้จับ และเจ้าหน้าที่สนับสนุนหมวด ๑การแจ้งความนำจับ ข้อ๗ ผู้รับแจ้งความนำจับตามระเบียบนี้ ได้แก่(๑)อธิบดีกรมสรรพสามิต ที่ปรึกษา (ผู้ทรงคุณวุฒิ) รองอธิบดีกรมสรรพสามิต(๒)ผู้อำนวยการสำนักตรวจสอบ ป้องกันและปราบปราม ผู้เชี่ยวชาญเฉพาะด้านการตรวจสอบภาษี ผู้เชี่ยวชาญเฉพาะด้านการตรวจสอบสรรพสามิตผู้อำนวยการส่วนสืบสวนและประมวลหลักฐาน ผู้อำนวยการส่วนป้องกันและปราบปราม สำนักตรวจสอบป้องกันและปราบปราม(๓)ผู้อำนวยการสำนักงานสรรพสามิตภาค ผู้อำนวยการส่วนกฎหมาย ผู้อำนวยการส่วนตรวจสอบป้องกันและปราบปรามสำนักงานสรรพสามิตภาค(๔)สรรพสามิตพื้นที่(๕)สรรพสามิตพื้นที่สาขาข้อ ๘ การแจ้งความนำจับ ผู้แจ้งความนำจับต้องแจ้งต่อผู้รับแจ้งความนำจับตามข้อ๗ เว้นแต่กรณีที่ต้องจับกุมผู้กระทำความผิดโดยด่วนซึ่งหากรั้งรอไว้ผู้กระทำความผิดอาจหลบหนีไปได้และผู้แจ้งความนำจับประสงค์จะแจ้งความนำจับแต่มิอาจแจ้งความต่อผู้รับแจ้งความนำจับตามข้อ๗ ได้ ให้แจ้งต่อเจ้าพนักงานตามระเบียบนี้ และก่อนที่เจ้าพนักงานซึ่งได้รับแจ้งความนำจับดังกล่าวจะดำเนินการให้มีการจับกุมให้แจ้งทางโทรศัพท์ หรือทางโทรสาร หรือโดยวิธีการอื่นใดต่อผู้รับแจ้งความนำจับตามข้อ๗ ทราบ พร้อมทั้งจัดทำหลักฐานการรับแจ้งความเป็นหนังสือตามข้อ ๙ ให้ผู้รับแจ้งความนำจับตามข้อ๗ ทราบ และเสนอให้ผู้บังคับบัญชาชั้นเหนือขึ้นไปรับรองในใบแจ้งความนำจับโดยด่วนข้อ๙ เมื่อผู้รับแจ้งความนำจับตามข้อ ๗ ได้รับแจ้งความนำจับแล้วต้องจัดทำหลักฐานการรับแจ้งความเป็นหนังสือโดยระบุลักษณะการกระทำผิด รายละเอียดเกี่ยวกับชื่อบุคคล(ถ้ามี) สถานที่ วันเวลา ที่รับแจ้งเสร็จ แล้วลงลายมือชื่อตำแหน่งของผู้รับแจ้งความนำจับถ้าผู้แจ้งความนำจับไม่ประสงค์จะเปิดเผยชื่อให้พิมพ์ลายนิ้วมือไว้เป็นหลักฐาน แต่ถ้าไม่ประสงค์จะปิดเป็นความลับให้ผู้แจ้งความนำจับเขียนชื่อที่อยู่ของตนเองและลงลายมือชื่อหรือพิมพ์ลายนิ้วมือไว้เป็นหลักฐานทั้งนี้ ให้ผู้รับแจ้งความนำจับทำสำเนา๑ ชุด มอบให้ผู้แจ้งความนำจับไว้เป็นหลักฐาน และเสนอให้ผู้บังคับบัญชาชั้นเหนือขึ้นไปรับรองในใบแจ้งความนำจับข้อ ๑๐ ในกรณีที่บุคคลหลายคนอ้างเป็นผู้แจ้งความนำจับการกระทำผิดรายเดียวกันให้อธิบดีกรมสรรพสามิตวินิจฉัยชี้ขาดว่าผู้ใดเป็นผู้แจ้งความนำจับที่แท้จริงกรณีที่เห็นว่าการจับกุมเป็นผลสำเร็จเนื่องจากมีผู้แจ้งความนำจับหลายคนอธิบดีกรมสรรพสามิตมีอำนาจแบ่งเงินสินบนให้แก่ผู้แจ้งความนำจับตามที่เห็นสมควรหมวด ๒หลักเกณฑ์การจ่ายเงินสินบนและเงินรางวัล ข้อ๑๑ ให้อธิบดีกรมสรรพสามิตหรือผู้ซึ่งอธิบดีมอบหมายมีอำนาจหักเงินค่าปรับและเงินค่าขายของกลางที่ได้รับจากการกระทำความผิดตามกฎหมายว่าด้วยภาษีสรรพสามิตทุกฐานความผิด ยกเว้นความผิดตามบทกำหนดโทษในมาตรา ๑๘๔ (๔) มาตรา ๑๘๕ มาตรา ๑๘๘ (๓)มาตรา ๑๙๐ มาตรา ๒๐๑ และมาตรา ๒๐๒ ก่อนนำส่งคลังเป็นรายได้แผ่นดิน เพื่อจ่ายเป็นเงินสินบนและเงินรางวัลในอัตราดังต่อไปนี้(๑) กรณีที่มีผู้แจ้งความนำจับ ให้หักเงินค่าปรับและเงินค่าขายของกลางเพื่อจ่ายเป็นเงินสินบนอัตราร้อยละ ๒๐ แต่ไม่เกินคดีละ ๕,๐๐๐,๐๐๐ บาทเงินรางวัลอัตราร้อยละ ๒๐ แต่ไม่เกินคดีละ ๕,๐๐๐,๐๐๐ บาท(๒) กรณีที่ไม่มีผู้แจ้งความนำจับ ให้หักเงินค่าปรับและเงินค่าขายของกลางเพื่อจ่ายเป็นเงินรางวัล อัตราร้อยละ ๒๐ แต่ไม่เกินคดีละ ๕,๐๐๐,๐๐๐ บาทการแบ่งจ่ายเงินรางวัลให้แก่ เจ้าหน้าที่ผู้จับ และเจ้าหน้าที่สนับสนุนตามวรรคหนึ่ง ให้เป็นไปตามหลักเกณฑ์ที่อธิบดีกรมสรรพสามิตกำหนด ทั้งนี้ จะจ่ายให้เมื่อมีการเปรียบเทียบปรับผู้ต้องหาและผู้ต้องหาได้ชำระเงินค่าปรับเรียบร้อยแล้วหรือเมื่อมีคำพิพากษาถึงที่สุดลงโทษปรับจำเลยในความผิดตามกฎหมายว่าด้วยภาษีสรรพสามิตและจำเลยได้ชำระเงินค่าปรับเรียบร้อยแล้ว หรือเมื่อได้ขายของกลางในคดีแล้ว แล้วแต่กรณีสำหรับกรณีการหักเงินค่าขายของกลาง เพื่อจ่ายเป็นเงินสินบนและเงินรางวัลให้หักค่าใช้จ่ายในการเก็บรักษาค่าใช้จ่ายในการขายทอดตลาด และค่าภาษี ออกก่อน (ถ้ามี)เงินที่หักไว้ตามวรรคหนึ่ง ห้ามมิให้นำไปใช้จ่ายก่อนส่งเข้าบัญชีเงินฝากตามข้อ๑๒ข้อ ๑๒ เงินค่าปรับและเงินค่าขายของกลางที่ได้รับจากการกระทำความผิดตามกฎหมายว่าด้วยภาษีสรรพสามิตเพื่อจ่ายเป็นเงินสินบน และเงินรางวัล ตามข้อ ๑๑ ให้นำฝากไว้ที่กระทรวงการคลังชื่อบัญชีบัญชีเงินฝากเงินสินบนรางวัล ประเภท ๑๕๐๐ รหัสบัญชีเงินฝาก (รหัสบัญชีย่อย) ๖๕๘ข้อ ๑๓ การจ่ายเงินสินบนและเงินรางวัลให้จ่ายจากเงินดังต่อไปนี้(๑) กรณีผู้ต้องหาได้ชำระเงินค่าปรับต่อผู้มีอำนาจเปรียบเทียบคดี ให้หักจ่ายจากเงินค่าปรับที่ผู้ต้องหาได้นำมาชำระแล้ว(๒) กรณีจำเลยได้ชำระเงินค่าปรับต่อศาล ให้เลขาธิการสำนักงานศาลยุติธรรมหรือผู้ที่ได้รับมอบหมายเป็นผู้มีอำนาจสั่งหักเงินตามอัตราที่ได้รับอนุญาตตามข้อ๑๑ และนำส่งเงินที่หักนั้นให้แก่กรมสรรพสามิตในกรณีที่ผู้ต้องหาหรือจำเลยถูกกักขังหรือจำคุกหรือขอทำงานบริการสังคมหรือทำงานสาธารณประโยชน์แทนเงินค่าปรับห้ามมิให้จ่ายเงินสินบนและเงินรางวัลในส่วนของเงินค่าปรับที่ถูกกักขังหรือจำคุกแทนข้อ ๑๔ การขอรับเงินสินบนและเงินรางวัลให้ผู้แจ้งความนำจับ เจ้าหน้าที่ผู้จับ และเจ้าหน้าที่สนับสนุน มีสิทธิยื่นคำขอรับเงินต่ออธิบดีกรมสรรพสามิตหรือผู้ซึ่งอธิบดีมอบหมายภายใน ๓ ปี นับแต่วันที่ผู้มีอำนาจเปรียบเทียบคดีได้เปรียบเทียบปรับผู้ต้องหา หรือวันที่จำเลยได้ชำระเงินค่าปรับต่อศาลเรียบร้อยแล้วหรือวันที่ได้ขายของกลางเรียบร้อยแล้ว โดยคดีนั้นถึงที่สุดแล้ว ตามแบบคำขอและแนบเอกสารประกอบตามที่อธิบดีกรมสรรพสามิตกำหนดกรณีที่ผู้มีสิทธิยื่นคำขอตามวรรคหนึ่งถึงแก่ความตาย ให้ทายาทหรือผู้จัดการมรดกของผู้นั้นเป็นผู้ยื่นคำขอแทนแล้วแต่กรณีข้อ ๑๕ ผู้มีสิทธิได้รับเงินสินบนหรือเงินรางวัลจะต้องขอรับเงินจากหน่วยงานของกรมสรรพสามิตภายในกำหนด๑๘๐ วัน นับแต่วันที่อนุมัติให้จ่ายเงินสินบนหรือเงินรางวัลข้อ ๑๖ การจ่ายเงินสินบนให้แก่ผู้แจ้งความนำจับในกรณีผู้แจ้งความนำจับไม่เปิดเผยชื่อให้ผู้แจ้งความนำจับพิมพ์ลายนิ้วมือไว้ที่แบบคำขอรับเงินโดยไม่ต้องระบุชื่อแล้วให้ผู้รับแจ้งความนำจับลงลายมือชื่อรับรองในแบบคำขอรับเงินนั้นด้วย แบบคำขอรับเงินดังกล่าวให้ถือเป็นใบสำคัญคู่จ่ายเงินข้อ ๑๗ เงินสินบนหรือเงินรางวัลซึ่งจ่ายได้ตามระเบียบนี้หากมีการขอรับเงินจากทางศาลหรือตามระเบียบของส่วนราชการอื่นแล้วย่อมไม่มีสิทธิที่จะขอรับเงินตามระเบียบนี้ข้อ ๑๘ ให้กรมสรรพสามิตรายงานผลการใช้จ่ายเงินสินบนและเงินรางวัลให้กระทรวงการคลังทราบทุกวันทำการสุดท้ายของเดือนมีนาคมและเดือนกันยายนข้อ ๑๙ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การพัสดุ การบัญชี และวิธีปฏิบัติอื่นใดที่ไม่ได้กำหนดไว้ในระเบียบนี้ให้ถือปฏิบัติตามกฎหมายและระเบียบแบบแผนของทางราชการโดยอนุโลมข้อ ๒๐ ในกรณีที่มีความจำเป็นจะต้องปฏิบัตินอกเหนือไปจากที่กำหนดไว้ในระเบียบนี้ให้ขอทำความตกลงกับกระทรวงการคลังก่อนข้อ ๒๑ ให้อธิบดีกรมสรรพสามิตเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๒ ให้อธิบดีกรมสรรพสามิตมีอำนาจออกวิธีปฏิบัติเกี่ยวกับการขอรับเงินสินบนและเงินรางวัลแบบคำขอรับเงินสินบนและเงินรางวัล วิธีการรับแจ้งความนำจับ และแบบการรับแจ้งความนำจับตามระเบียบนี้หมวด ๓บทเฉพาะกาล ข้อ ๒๓ ในกรณีการจับหรือดำเนินคดีผู้กระทำผิดในความผิดตามพระราชบัญญัติไพ่พุทธศักราช ๒๔๘๖ พระราชบัญญัติสุรา พ.ศ. ๒๔๙๓ พระราชบัญญัติยาสูบ พ.ศ.๒๕๐๙ พระราชบัญญัติภาษีสรรพสามิต พ.ศ. ๒๕๒๗ ให้ยังคงใช้หลักเกณฑ์การจ่ายเงินสินบนและเงินรางวัลตามคำสั่งและระเบียบกระทรวงการคลังเกี่ยวกับการจ่ายเงินสินบนและเงินรางวัลตามพระราชบัญญัติไพ่พุทธศักราช ๒๔๘๖ พระราชบัญญัติสุรา พ.ศ. ๒๔๙๓ พระราชบัญญัติยาสูบ พ.ศ. ๒๕๐๙ พระราชบัญญัติภาษีสรรพสามิตพ.ศ. ๒๕๒๗ ต่อไปจนกว่าการจ่ายเงินสินบนและเงินรางวัลนั้นจะเสร็จสิ้นไปข้อ ๒๔ ในกรณีการจับหรือดำเนินคดีผู้กระทำผิดในความผิดตามพระราชบัญญัติภาษีสรรพสามิตพ.ศ. ๒๕๖๐ ให้ใช้หลักเกณฑ์การจ่ายเงินสินบนและเงินรางวัลตามระเบียบนี้ประกาศณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตปวันวิทย์/จัดทำ๑๓ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑ ง/หน้า ๑/๓๐ มกราคม ๒๕๖๑